Source: http://crimemoldova.com/news/investiga-ii/cine-sunt-judec-torii-implica-i-n-sp-l-toria-ruseasc-/
Timestamp: 2016-12-03 17:39:04+00:00
Document Index: 10286520

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

CINE SUNT JUDECĂTORII IMPLICAŢI ÎN „SPĂLĂTORIA RUSEASCĂ”
CINE SUNT JUDECĂTORII IMPLICAŢI ÎN „SPĂLĂTORIA RUSEASCĂ”	22 Septembrie 2016	RU	EN	Fond negru
Gubenco Serghei
Sergei Gubenco has been in the judicial system since 2010. In March 2016, there was a presidential decree that appointed him the Chairman of the Comrat Court of Appeal, despite the fact that his name had already appeared in a journalistic investigation on money laundering and shady connections. The President Nicolae Timofti rejected Gubenco’s candidacy three times, making reference to a report of the Intelligence and Security Service, but the Superior Council of Magistracy has repeatedly proposed his candidacy. Most likely, Gubenco does not know the state language and trials are held in Russian, contrary to the law. According to his income and property statement for 2015, the magistrate Gubenco owns an apartment with an area of 98 square meters, estimated at 111 thousand lei, purchased in 2004, and in 2006, Comrat municipality allotted him an apartment of 94 square meters. The magistrate also declared a house ofn100 square meter that was under construction and a garage with a basement and attic, estimated at 60 thousand lei.
Bivol Garri
Garri Bivol are o experienţă de 12 ani de magistrat în Judecătoria sectorului Centru al municipiului Chişinău. În 2013, Garri Bivol, a legalizat 640 de milioane de dolari din cele 20 de miliarde.
Garri Bivol este cunoscut pentru mai multe decizii controversate. În 2013 magistratul a emis o hotărâre prin care a legalizat acordarea unei companii private a 14 milioane de lei de la bugetul de stat pentru demolarea Stadionului Republican. Împotriva magistratului a fost pornită o procedură disciplinară, însă acesta a scăpat, pentru că expirase termenul de prescripţie.
Magistratul Bivol, l-a ajutat pe colegul său de la Judecătoria Râşcani a capitalei, Sergiu Papuha, să obţină un apartament de la Primăria Chişinău. Administraţia publică locală a contestat decizia lui Bivol, invocând că Papuha nu a avut dreptul la locuinţă. “A obţinut prin intermediul instanţelor de judecată un apartament la care nu avea dreptul să pretindă, deoarece judecătorul Papuha a primit de la stat atât un teren pentru construcţie, cât şi un apartament”, au argumentat juriştii Primăriei. Magistratul Garri Bivol, l-a sancţionat pe fostul ministru de Interne, Dorin Recean, pentru că nu a executat o hotărâre de judecată privind repunerea în funcţie a controversatului poliţist, Ruslan Saachian. Ministrul a depus o plângere pe numele magistratului pentru că a luat decizia în lipsa sa. Ministrul Justiţiei de atunci, Oleg Efrim, a solicitat sancţionarea magistratului Bivol: “S-a constatat că judecătorul a admis încălcărea unei norme imperative, ceea ce a servit motiv pentru a intenta o procedură disciplinară", a declarat Efrim.
Presa a mai scris că Garri Bivol ar fi fost prins şi într-un atac raider asupra Băncii de Economii. Magistratul a legalizat în 2013 o tranzacţie privind preluarea unui pachet de 16,5 procente din acţiunie BEM de către compania off-shorre Lectom LTD.
Pe numele lui Garri Bivol a depus o plângere şi un avocat, care invoca că magistratul a emis în septembrie 2010 două încheieri, teoretic identice, în cazul unei persoane suspectate de dublu asasinat. În încheierea eliberată avocatului, suspectatul primise mandat de arestare pe un termen de 60 de zile, iar în încheierea eliberată procurorului, nu era indicat că, suspectatul urma să stea două luni în arest preventiv.
În 2005, la un an după intrarea în posesia mandatului de judecător, soţia lui Garri Bivol, primeşte în moştenire o casă de locuit, 3 terenuri aferente casei şi patru terenuri agricole. În declaraţia de avere semnată de Garri Bivol nu este indicat că acesta ar avea în proprietate bunuri mobile sau imobile. Deşi a fost văzut la volanul mai multor automobile de lux.
Bîrnaz Ghenadie La 8 octombrie 2016, Ghenadie Bîrnaz, va marca două decenii de activitate în sistemul judecătoresc. Iniţial a fost numit judecător în sectorul Botaica al Capitalei, apoi transferat în sectorul Râşcani. Prin Hotărârea nr. 120/8 din 13 iunie 2014 Colegiul de Evaluare a Performanţelor Judecătorilor i-a acordat calificativul „Bine”, acumulând un total de 70 de puncte.
Valoarea cadastrală a imobilului este de peste 875 de mii de lei. Magistratul indică că, jumătate din casă aparţine fiului său student, care primeşte o bursă lunară de 1500 de lei. Potrivit declaraţiei de avere, Ghenadie Bîrnaz mai are în proprietate un teren intravilan cu suprafaţa de 0, 0464 ha, o casă de locuit cu suprafața de 18,7 m.p. și anexa de 20 m.p., în valoare de 7 349,41 lei, primită în moştenire în 1999, o casă de locuit cu suprafața de 81,2 m.p. cu o construcţie accesorie de 24,6 m.p., în valoare de 36 028,56 lei, care de asemenea a primit-o moştenire în 1999.
Niţă Ştefan Ştefan Niţă, a intrat în posesia mandatului de judecător în noiembrie 1996. A activat în cadrul Judecătoriei sectorului Centru, municipiul Chişinău, iar din 27 noiembrie 2015 este judecător la Curtea de Apel Chişinău. Ştefan Niţă este unul din magistraţii, care l-au achitat pe fostul ministru de Interne, Gheorghe Papuc, şi fostul comisar al municipiului Chişinău, Vladimir Botnari, învinuiţi de procurori în dosarul „7 aprilie”.
Ştefan Niţă este implicat în schema „spălătoriei ruseşti” prin legalizarea a 200 de milioane de dolari în iulie 2011. Potrivit declaraţiei de avere pentru 2015 familia magistratului a avut următoarele venituri: salariul de judecător- 173 781,70 lei, venitul obţinut la locul de muncă de bază de către soţia jurist- 184 474,68 lei, venitul obţinut din activitate didactică, îndrumător de practică- 500,64 lei, şi indemnizația soţiei pentru îngrijirea copilului de 38 000 lei.
Magistratul indică în Declaraţie o avere de invidiat: teren pentru construcţii în Chişinău, cu suprafaţa de 0.044 ha, în valoare de 209 835 lei, cumpărat în anul 2008, titular soţia, lot pomicol în Truşeni, cu suprafaţa de 0.0664 ha, în valoare de 153,80 lei, cumpărat în anul 2005, titular soţia, trei grădini în Durleşti, cu suprafaţa a 0,48 ha fiecare, procurate în anul 2007, trei terenuri agricole în raionul Hînceşti, cu suprafaţa de 1.5635 ha, şi de 0.0909 ha, procurate în anul 2012. Alte trei terenuri agricole, cu suprafaţa de 2.90 ha, 2.90 ha și 2.90 ha, în valoare de 32 224 lei, au fost cumpărate în anul 2006.
Familia Niţă mai deţine în proprietate o casă de locuit în oraşul Chişinău cu suprafaţa de 239 m.p., cu valoarea cadastrală de 567 544 lei, dobândiți în anul 2009. Magistratul mai indică un autoturism de model Renault Scenic (an. fab. 2010), pe care susţine că l-a procurat în anul 2013 cu 96 de mii de lei. Hîrbu Iurie
Iurie Hîrbu, a început să activeze în sistemul judecătoresc în decembrie 2003, iar la 26 august 2010 este numit prin decret prezidenţial în funcţia de preşedinte al Judecătoriei Teleneşti pe un termen de patru ani.
Popovici Serghei Serghei Popovici îşi începe activitatea de judecător la Judecătoria Comrat, iar la 5 septembrie 2014 este numit în funcţia de preşedinte al Judecătoriei Comrat pe un termen de patru ani. Prin Hotărîrea nr. 131/11 din 20 decembrie 2013, Colegiul de Evaluare a Performanţelor Judecătorilor i-a acordat calificativul „Foarte Bine”, acumulând un total de 76 de puncte.
Lebediuc Serghei
Magistratul Serghei Lebediuc, şi-a început activitatea la Judecătoria Comrat cu zece ani în urmă, iar în iulie 2012 a fost transferat la Judcătoria Militară din Chişinău. Prin Hotărârea nr. 111/8 din 13 iunie 2014, Colegiul de Evaluare a Performanţelor Judecătorilor i-a acordat calificativul „Bine” acumulând un total de 72 de puncte.
La 18 august 2011, judecătorul Sergiu Lebediuc de la Comrat, a emis o ordonanţă prin care a dispus de a încasa în mod solidar de la un grup de debitori 300 de milioane de dolari, plus 25.000 de lei moldovenești taxă de stat. Datornicii ar fi garantat împrumutul unui off-shore faţă de altul, beneficiarul final fiind compania Ronida Invest LLP din Marea Britanie, care a figurat în mai multe procese dubioase de recuperare a banilor de la firme din Republica Moldova şi din Rusia.
Lebediuc, a revenit în atenţia presei la 29 decembrie 2013, după ce i-a achitat pe angajaţi ai Departamentului Instituţii Penitenciare, printre care și ex-directorul Penitenciarului nr.2 din Lipcani, învinuiţi de către procurori de tortură. Ulterior, Curtea de Apel Chişinău i-a condamnat la ani grei de închisoare.
Potrivit declaraţiei de avere, semnată de către judecătorul Lebediuc, acesta a avut în 2015 un salariu de aproape 161 de mii de lei, iar soţia de 32 de mii de lei. Cuplul deţine în proprietate un apartament cu suprafața de 72,4 m.p. cu valoarea de 26 064 Euro, dobândit în anul 2014, un apartament cu suprafața de 64,2 m.p. estimat la 78 000 lei, dobândit în anul 2001 şi un autoturism de model Honda Acord (an. fab. 2003) în valoare de 105 000 lei, dobândit în anul 2010. Andriaş Liliana
Liliana Andriaş, care activa la Judecătoria comercială din Chişinău din luna septembrie 2003 a fost demisă în 2014 de către Consiliul Superior al Magistraturii pentru lipsă de integritate. Magistrata a atacat decizia CSM la Curtea Supremă de Justiţie, dar a pierdut procesul.
La 11 iunie 2013, CSM a propus-o pe Liliana Andriaş preşe­din­te­lui R. Mol­dova pen­tru numi­rea, prin trans­fer, la Jude­că­to­ria Cen­tru. Nicolae Timofti a res­pins candidatura, invo­când că „în pro­ce­sul exa­mi­nă­rii can­di­da­tu­ri­lor pro­puse prin prisma cores­pun­de­rii lor exi­genţe­lor for­mu­late în Legea cu pri­vire la sta­tu­tul jude­că­to­ru­lui a fost sesi­zat de Ser­vi­ciul de Infor­ma­ţii şi Secu­ri­tate (SIS) că, în pri­vinţa can­di­da­tu­ri­lor pro­puse, ar exista infor­ma­ţii ce denotă indi­cii sau ele­mente iden­ti­fi­ca­to­rii ale fac­to­ri­lor de risc spe­ci­fi­caţi în art. 4 lit. a) a Legii pri­vind veri­fi­ca­rea titu­la­ri­lor şi a can­di­da­ţi­lor la fun­cţii publice, aspecte ce atestă neco­res­pun­dere pre­ve­de­ri­lor art. 6, art. 8 alin.(1) şi art. 15 din Legea cu pri­vire la sta­tu­tul jude­că­to­ru­lui”.
În 2009 Procuratura Anticorupţie a intentat pe numele Lilianei Andriaş un dosar penal pentru corupţie pasivă, după ce în mass-media a apărut un video filmat cu camera ascunsă, cum aceasta ia mită. Dosarul nu a avut finalitate. Pe 26 noiembrie 2012, Liliana Andriaş, a emis o ordonanţă prin care a legalizat 500 de milioane de dolari, cererea în judecată fiind depusă cu cinci zile mai devreme. Moldoveanul implicat în afacere era indicat ca fiind un cetățean cu domiciliul în orășelul Codru – Ivan Belekci, născut în 1955.
O altă ordonanță a fost emisă de magistrata Andriaş pe 1 iulie 2013 și a vizat suma de 740 de milioane de dolari. Liliana Andriaş, declara pentru anul 2013 că a fost remunerată cu mai puţin de două mii de lei lunar. În acelaşi an magistrata reuşeşte să-şi procure un apartament cu suprafaţa de 58,2 metri patraţi, cu valoarea cadastrală de peste 346 mii de lei.
Ţurcan Iurie Ţurcan Iurie, şi-a început cariera în sistemul judecătoresc la 20.01.1997 şi a fost demis la începutul anului 2014.
Iurie Țurcanu, care a lucrat mai mulţi ani la Judecătoria sectorului Râşcani al Capitalei, este învinuit de către procurorii Anticorupţie, că în complicitate cu alţi patru angajaţi, a falsificat în perioada 2010-2014 peste 40 de dosare civile. Ancheta a stabilit că judecătorul, în baza unei înţelegeri cu patru angajaţi ai instanţei, de repetate ori a introdus în mod fraudulos modificări în sistemul de repartizare aleatorie a dosarelor. De asemenea, acesta este acuzat de pronunţarea unor sentinţe injuste, falsificarea materialelor din dosare, abuz de putere, judecătorul examinând de repetate ori dosarele cu abateri, inclusiv în absenţa părţilor. Dacă va fi găsit vinovat, Ţurcanu riscă pînă la 10 ani de închisoare.Dosarul se află pe rol în instanţa de judecată. Iurie Ţurcan, a devenit cunoscut, după ce pe 23 aprilie 2009, a emis în mod abuziv o încheiere de asigurare a acţiunii, încheiere prin care s-a pus în aplicare o schemă frauduloasă de tip „raider” de către om de afaceri Vadim Ciornea.
După căderea regimului Voronin, Iurie Ţurcan, a anulat încheierea la 15 octombrie 2009. Aceasta l-ar fi înfuriat pe Ciornea, care ar fi solicitat susţinerea procurorului Viorel Morari. Omul legii l-a ameninţat pe magistrat, în prezenţa mai multor martori, că-i va crea probleme. În cadrul şedinţei CSM din 16 decembrie 2009, la cererea Procurorului General, s-a admis începerea urmăririi penale împotriva judecătorului Iurie Ţurcan. Materialele, care au stat la baza începerii urmăririi penale, făceau parte dintr-un alt dosar penal instrumentat de procurorul Viorel Morari. Astfel, în 2009 Iurie Ţurcan, a fost sancţionat disciplinar de către CSM pentru fapta care a făcut obiectul dosarului penal, comisă de magistrat pe parcursul anilor 2007-2008.
În schema “spălătoriei ruseşti”, Iurie Ţurcan figurează cu suma de şapte sute de milioane de dolari.
Potrivit ultimei declaraţii de avere depuse de către magistratul Ţurcan în timpul când era judecător, acesta, pe lângă salariu, mai primea şi o pensie pentru vechime în muncă de aproape cinci mii de lei. Magistratul a mai raportat că soţia sa a primit în 2013 o îndemnizaţie de 186 de mii de lei. Ţurcan a mai scris, că deţine în proprietate două apartamente, procurate în toamna anului 1995 şi un garaj din 2007.
Valeriu Gîscă
Magistratul Valeriu Gîscă, şi-a început activitatea în anul 1990 şi a demisionat din proprie iniţiativă la 4 decembrie 2012.
Magistatul, care a activat mai bine de 20 de ani în Judecătoria sectorului Râşcani al Capitalei, este unul din judecătorii implicaţi în cele mai multe scandaluri. Deşi mai avea puţin până la pensionare, Gîscă a ple­cat mai devreme din sis­tem, după ce pe numele său a fost pornită o procedură dis­ci­pli­nară, fiind acu­zat că ar fi încăl­cat atât pro­ce­du­rile penale, cât şi etica jude­că­to­rească. CD a pro­pus CSM eli­be­ra­rea jude­că­to­ru­lui din fun­cţie.
La finele anului 2000, judecătorul Gîscă, devine subiectul unei conferinţe de presă organizate de către Ion Diacov, care deţinea pe atunci funcţia de procuror-adjunct al municipiului Chişinău. Organizatorii conferinţei au declarat atunci că îl bănuiesc pe judecătorul Gîscă, că ar fi luat mită pentru a elibera din arest preventiv câteva persoane învinuite de contrabandă cu alcool etilic în proporţii deosebit de mari. În consecinţă, Gîscă a atacat în judecată agenţia BASA-press, de la care a încasat două mii de lei pentru defăimare. La 16 noiebrie 2011, Colegiul Disciplinar al Consiliului Superior al Magistraturii i-a aplicat mustrare judecătorului Valeriu Gîscă. Acesta a fost acuzat de depăşirea termenului limită pentru examinarea unui dosar. Magistratul a invocat, în apărarea sa, agenda încărcată.
Potrivit membrilor Colegiului Disciplinar, Gîscă, a abandonat dosarul şi a mers în concediu. Deşi putea să-l distribuie spre examinare altor judecători. Judecătorul Gîscă îi depăşeşte pe colegii săi implicaţi în “spălătoria rusească”, fiind magistratul care a emis cele mai multe ordonanţe în acestă schemă, în total cinci la număr, suma fiind de 2,1 miliarde de dolari.
Din iunie 2013, Valeriu Gîscă este avocat, cu licență obținută în baza unei decizii judecătorești, după ce Comisia de licențiere a profesiei de avocat a refuzat să-i elibereze licență fostului magistrat, bazându-se pe caracteristica venită de la CSM.
Vornicescu Igor
Igor Vornicescu, a plecat „onorabil” din sistem, unde a activat aproape 17 ani şi şi-a găsit refugiul în avocatură. La 25 aprilie 2012, Consiliul Disciplinar al CSM a intentat procedura disciplinară în privinţa judecătorului Igor Vornicescu pentru lipsă nemotivată de la serviciu. Vornicescu prezintă certificate medicale eliberate de către o instituţie medicală din Bender, precum că în perioada respectivă a avut probleme de sănătate. Astfel procedura disciplinară în privinţa lui Vornicescu este clasată. Ulterior s-a constatat că certificatele medicale erau false.
La 12 iulie 2015, CD reia procedura disciplinară în privinţa lui Vornicescu, acuzându-l de încălcarea eticii judecătoreşti. Deşi procedura disciplinară nu era finalizată, la 21 august, CSM admite cererea de demisie a magistratului Vornicescu. Judecătorul Vornicescu a fost remarcat de mass-media şi în 2007, când l-a condamnat pe dansatorul Vitalie Grisco la zece ani de închisoare cu executare pentru că nu a reuşit să întoarcă la timp o datorie de o mie de dolari. Jurisprudenţa CEDO nu admite urmărirea penală pentru datorii.
În urma evenimentelor din aprilie 2009, magistratul Igor Vornicescu a fost inclus în lista “judecătorilor din iad”. Igor Vornicescu s-a deplasat la Comisariatul de Poliție din sectorul Râşcani în ziua de 10 aprilie 2009, unde a aplicat sancțiuni privative de libertate în 38 de cauze din 41. Astfel lui Vidrașco Andrei, Golovco Alexandru, Inculeț Veaceslav, Nedelcu Veaceslav și mulți alții, le-a dat arest administrativ de 4 zile pentru fiecare, ignorând faptul că mulți din ei aveau semne vizibile de maltratare iar polițiștii i-au prezentat judecătorului doar procesul verbal de reținere și propriile rapoarte.
Igor Vornicescu, figurează în schema „spălătoriei ruseşti” cu suma de 200 de milioane de dolari.
Mihai Moraru , a fost judecător în Ungheni începând cu anul 2002 şi a fost eliberat din funcție la 9 noiembrie 2015. Mihai Moraru este implicat în schema de spălare a banilor pentru emiterea unei ordonanţe, care a permis legalizarea a 300 de milioane de lei. Potrivit declaraţiei de venit, fostul magistrat duce un trai modest. În anul 2014, de la locul de muncă de bază împreună cu soţia au încasat un venit de 154559 lei. Este proprietarul a două terenuri agricole de 0,29 ha, a unei grădini de 0,24 ha, având în posesie şi o jumătate din cota parte a terenului aferent garajului procurat în anul 2009 cu suprafaţa totală de 71,8 metri pătraţi. Acesta este estimat la valoarea de 69565 lei. Locuieşte într-un apartament neprivatizat. Are un autoturism Volvo, anul producerii 2004, care conform raportului de evaluare ar costa 106000 lei. Este debitorul a două credite bancare, suma iniţială împrumutată fiind de 80000 lei.
Us Aurica
Doamna Aurica Us, născută la 09 august 1948, şi-a început cariera în calitate de consultant superior la Ministerul Justiţiei, pe parcurs fiind numită jurist la Ministerul Industriei Alimentare, arbitru principal la Uniunea Industrială, arbitru la Arbitrajul de Stat şi judecător la Judecătoria Economică de Circumscripţie, în 1997.
Prin hotărârea Consiliului Superior al Magistraturii i-a fost conferit titlul onorific de „Veteran al sistemului judiciar”. La 09 august 2013, Aurica Us, a împlinit vârsta de 65 de ani şi s-a pensionat. La 29 ianuarie 2013, Aurica Us a emis o decizie, potrivit căreia Oleg Podereghin, un taximetrist din Durleşti, patru firme rusești și un off-shore britanic îi sunt datoare altei firme off-shore – „Westburn Entreprises Limited No SC”, cu 500 de milioane de dolari.
În 2009, magistrata a obligat „Moldova-Gaz” să îi plătească unei firme 23 de milioane de lei în calitate de prejudiciu material pentru amplasarea unor conducte pe teritoriul firmei. Pentru această decizie, Us a fost sancționată disciplinar în 2010.
Potrivit declaraţiei de venit, la pensionare Aurica Us avea în proprietate un apartament cu două odăi cu suprafaţa de peste 50 de metri patraţi, procurat în 1976, o casă de vacanţă cu suprafaţa de 113 metri patraţi, un teren de 1223 metri patraţi, şi un automobile de nouă mii de euro, procurat în anul 2009.
Marchitan Gheorghe Gheorghe Marchitan, s-a pensionat din sistemul judecătoresc în decembrie 2011. Potrivt unei investigaţii a ZdG, în sep­tem­brie 2011,când încă mai activa în cadrul Judecătoriei Căuşeni, acesta nu avea redac­tate 11 sen­tinţe pe cauze penale exa­mi­nate încă în 2010 şi 12 sen­tinţe pe cauze penale exa­mi­nate în prima jumă­tate a anu­lui 2011. Tot­o­dată, Mar­chi­tan nu a redac­tat şi nu a trans­mis în can­ce­la­rie două cauze civile exa­mi­nate în 2009, cinci cauze civile exa­mi­nate în 2010. Din dosare lip­seau sen­tinţele şi hotă­rârile, iar „rezul­ta­tele” erau indi­cate pe coperta dosa­re­lor. În noiembrie Marchitan a fost sancţionat cu mustrarea aspră. În pofida acestor restanţe, la penisonare, Marchitan, primeşte o îndemnizaţie de peste o sută de mii de lei.
Marchitan este implicat şi într-un atac raider de la Banca de Economii, după ce printr-o ordonanţă a legalizat trans­mi­tea în bene­fi­ciul com­pa­niei off-shore Rie­tel Limi­ted, înre­gis­trată în Noua Zee­landă, 16,5% din acţiu­nile Băn­cii de Eco­no­mii a Moldovei.
Cu câteva luni înainte de a se pensiona, la 18 martie 2011, Gheorghe Marchitan a trimis din Rusia spre Marea Britanie 200 de milioane de dolari, pe 18 martie 2011.
Gorun Gheorghe Judecătorul Gheorghe Gorun, a activat în Judecătoria sectorului Râşcani până în martie 2014, când şeful statului a emis decretul privind demisia acestuia. Consiliul Superior al Magistraturii, a decis la 25 februarie 2014, să-i accepte cererea de demisie, după ce Gorun a invocat probleme de sănătate. Cu câteva zile înainte, Colegiul Disciplinar a propus demiterea lui Gheorghe Gorun, căruia ministrul Justiţiei i-a intentat procedură disciplinară pentru implicare în atacul raider de la Moldova Agroindbank. În vara anului 2013, avocatul unei companii olandeze declara, în cadrul unei conferinţe de presă că, firma pe care o reprezintă a fost deposedată ilegal de un pachet de acțiuni în mărime de 4,99 % de la Moldova Agroindbank, cu ajutorul unei ordonanţe semnate de magistratul Gorun. Magistratul a dispus atunci încasarea de la CG Venture B.V. a unei pretinse datorii în mărime de 3,5 milioane de euro.
Potrivit unei investigaţii RISE-Moldova, „spălătoria rusească” a fost pusă în funcțiune la 22 octombrie 2010, atunci când compania britanică Valemont Properties Limited, în calitate de creditor, a înaintat o cerere de chemare în judecată la Judecătoria sect. Râșcani prin care a solicitat încasarea datoriei de 180 milioane USD de la cetățeanul moldovean Andrei Abramov și de la două companii din Rusia: OOO LaitaM – directorul și acționarul unic fiind ucraineanul Oleg Nikolaevich Belonog și OOO Spartak– controlată de ucraineanul Vladislav Valerievich Hotsyanovsky. Litigiul a fost examinat de judecătorul Gheorghe Gorun, care a dat câștig de cauză companiei Valemont Properties LTD, având la bază doar copiile unor acte.
Potrivit declaraţiei de avere, la plecarea din sistem Gorun avea în proprietate un teren agricol de 2931 ha, un apartament de 41 de metri pătraţi, un garaj de 77 metri pătraţi şi două maşini de 11 800 şi 16 mii de euro, înregistrate pe soţie şi fiu.
Ca şi ceilalţi colegi din sistemul judecătoresc, după demisie Gheorghe Gorun s-a dus să lucreze în avocatură. Victor Orîndaş Magistratul Victor Orîndaş, a intgrat în posesia mandatului la 17 decembrie 2003, fiind angajat la Judecătoria Economică Chişinău, iar după lichidarea instituţiei, transferat la Judecătoria comercială Chişinău. Orîndaş este unicul judecător, care a fost pedepsit pentru implicare în „spălătoria rusească”. La 3 noiembrie 2015, CSM a votat pentru demiterea lui Orîndaş pentru că ar fi incompatibil cu funcţia de judecător.
În seara aceleiaşi zile, Orîndaş îşi face apariţia la redacţia Epoch Times din Bucureşti, cu dorinţa de a vorbi presei. Magistratul a acuzat presiuni făcute asupra sa de către fostul preşedinte al Judecătoriei sectrului Centru, Ion Ţurcan, şi de doi agenţi SIS, care i-au cerut să decidă închiderea Asociaţiilor Obşteşti Falun Gong.
Cur­tea Supremă de Jus­ti­ție a anu­lat hotă­rârea Con­si­li­u­lui Supe­rior al Magis­tra­tu­rii prin care jude­că­torul Vic­tor Orîn­daș, a fost decla­rat incom­pa­ti­bil cu func­ția deti­nută. Orân­daş a cerut şi un pre­ju­di­ciu moral de 50 mii lei „pen­tru păta­rea neîn­te­me­iată a repu­ta­ţiei”, Cur­tea Supremă de Jus­ti­ţie a res­pins însă cere­rea.
În primăvara anului 2016,Orîndaş, a solicitat pe reţeaua de socializare demisia. Magistratul a motivate că el continuă să fie persecutat, după ce anterior a sesizat organele de drept despre faptul că Ion Ţurcan, fost preşedinte al Judecătoriei sectorului Centru, l-a presat şi influenţat să ia decizii favorabile acestuia în mai multe dosare. La 31 mai 2016 Consiliul Superior al Magistraturi respinge cererea de demisie a lui Orîndaş. Victor Orîndaş este depăşit doar de Valeriu Gîscă privind numărul de ordonanţe şi suma de bani spălată în schema „spălătoriei ruseşti”. Astfel, magistratul a semnat trei ordonanțe, care au vizat suma totală de 1,48 miliarde de dolari, prima ordonanţă, privind suma de 400 de milioane de dolari, fiind semnată pe 12 martie 2012, în aceiaşi zi, când a fost depusă cererea de chemare în judecată.
În perioada cât a deţinut funcţia de vicepreşedinte al Judecătorie economice Chişinău, numele lui Orîndaş a apărut în mai multe scandaluri privind integritatea sa.
Deşi îşi permite să se trateze în Statele Unite, după cum a declarat iarna trecută pentru mass-media, dacă e să credem de claraţiei pe venit, Victor Orîndaş este un om sărac, care locuieşte cu chirie într-o odaie de 16 metri patraţi.
Investigații, SPĂLĂTORIA RUSEASCĂ, judecători, Gubenco Serghei, Bivol Garri, Bîrnaz Ghenadie, Niţă Ştefan, Hîrbu Iurie	Distribuie:
Iurie Țurcan